હવે અમે આ વિશે ડાયેના સાથે વાતચીત કરી હતી કે જેને પેન્ટસૂટ્સ અને કમ્ફર્ટેબલ કેઝ્યુઅલ ક્લોથ્સ પહેરવા ગમે છે. આ એક્ટ્રેસે ઇન્ટરેસ્ટિંગ વાત કરી હતી. તેણે કહ્યું હતું કે, જે ક્ષણે મેં કાન ફિલ્મ ફેસ્ટિવલમાં ક્રિસ્ટન સ્ટૂવર્ટના ખુલ્લા પગના ફોટોગ્રાફ્સ જોયા હતા ત્યારે મેં એમ ક્હ્યું હતું કે, ‘ગર્લ તે બિલકુલ બરાબર કર્યું છે.રેડ કાર્પેટ પર મહિલાઓ માટે હીલ્સ ફરજિયાત છે અને એ ડ્રેસ કોડનો મહત્વનો ભાગ છે. આ વિશે ડાયેના કહે છે કે, ‘હું માનું છું કે, આ મૂર્ખામીભર્યો નિયમ છે અને ક્રિસ્ટને જે કર્યું એનાથી હું ખુશ છું. કેવી રીતે પોતાની વાત રજૂ કરી? વળી, હીલ્સ ખૂબ અનકમ્ફર્ટેબલ હોય છે અને હું સામાન્ય રીતે એને ધિક્કારુ છું. ભલે એ દેખાવમાં સારા લાગે અને આઉટફિટ અને પોશ્ચરની સુંદરતામાં વધારો કરે, પરંતુ હીલ્સ પહેરવી ફરજિયાત ન હોવું જોઈએ. મહિલાઓ માટે અનેક ફ્લેટ શૂઝ છે કે જેને ફોર્મલ ગણી શકાય. સ્વાભાવિક રીતે કોઈ પણ રેડ કાર્પેટ પર ચંપલ કે ફ્લિપ ફ્લોપ પહેરીને વોક નહીં કરે, પરંતુ શા માટે મહિલાઓ ફ્લેટ ફોર્મલ્સ ન પહેરી શકે?